CELEX: 62007CJ0411
Skupna carinska tarifa
Kombinirana nomenklatura
Tarifna razvrstitev
Tarifne številke 8541, 8542 in 8543
Optični sklopniki

Predlog za sprejetje predhodne odločbe se nanaša na razlago tarifnih številk 8541, 8542 in 8543 kombinirane nomenklature iz priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (
UL L 256, str. 1
), kot je bila spremenjena z Uredbo Komisije (ES) št. 1832/2002 z dne (
UL L 290, str. 1
, v nadaljevanju: KN).
Ta predlog je bil vložen v okviru spora med družbo nizozemskega prava, ki jo je predložitveno sodišče poimenovalo „X BV“ (v nadaljevanju: X), in Staatssecretaris van Financiën (državni sekretar za finance) zaradi tarifne uvrstitve optičnih sklopnikov.
Pravni okvir
KN, uvedena z Uredbo št. 2658/87, temelji na harmoniziranem sistemu poimenovanj in šifrskih oznak blaga, ki ga je izdelal Svet za carinsko sodelovanje, zdaj Svetovna carinska organizacija, in ki je bil uveden z mednarodno konvencijo, sklenjeno v Bruslju 14. junija 1983, ki jo je Evropska skupnost odobrila s Sklepom Sveta 87/369/EGS z dne (
UL 198, str. 1
). KN povzema šestmestne tarifne številke in podštevilke navedenega harmoniziranega sistema, le sedma in osma tarifna številka pomenita nadaljnjo razdelitev samo v okviru KN.
Različica KN, ki je veljala v času nastanka dejstev v postopku v glavni stvari, je del priloge I k Uredbi št. 1832/2002.
Oddelek XVI KN ima dve poglavji, med katerima je poglavje 85 z naslovom „Stroji in mehanske naprave; elektrotehniška oprema; njihovi deli; aparati za snemanje in reprodukcijo zvoka, aparati za snemanje in reprodukcijo televizijske slike in zvoka, deli in pribor za te proizvode“. To poglavje zajema med drugim te tarifne številke in podštevilke:
„8541Diode, tranzistorji in podobni polprevodniški elementi; fotoobčutljivi polprevodniški elementi, vključno fotonapetostne celice, sestavljene v module ali plošče ali ne; diode za sevanje svetlobe; montirani piezoelektrični kristali:
[…]
–
Fotoobčutljivi polprevodniški elementi, vključno fotonapetostne celice, sestavljene v module ali plošče ali ne; diode za sevanje svetlobe:
– –
Diode za sevanje svetlobe, vključno laserske diode
– –
druge
[…]
8542Elektronska integrirana vezja in mikrosestavi:85421000
–
Kartice z vgrajenim elektronskim integriranim vezjem (‚pametne‘ kartice – ‚smart‘ kartice)
–
monolitna integrirana vezja:
– –
digitalni:
[…]
– –
drugi:
[…]
– – – –
Krmilna in kontrolna vezja
– – – –
Vmesniška (interface) vezja; vmesniška (interface) vezja s sposobnostjo krmilnih in kontrolnih funkci
j
[…]
8543Električni stroji in aparati s posebnimi funkcijami, ki niso navedeni in ne zajeti drugje v tem poglavju:
[…]
– –
drugi:
[…]
– – – –
drugi
[…]“
V opombah 2 in 5 oddelka XVI KN je določeno:
„2.
Deli strojev (razen izdelkov iz opombe 1 k temu oddelku, opombe 1 k Poglavju 84, opombe 1 k Poglavju 85 in delov izdelkov iz tar. št. 8484, 8544, 8545, 8546 in 8547) se uvrščajo po teh pravilih:
a)
deli izdelkov iz katere koli tarifne številke Poglavja 84 ali 85 (razen tar. št. 8409, 8431, 8448, 8466, 8473, 8485, 8503, 8522, 8529, 8538 in 8548) se uvrščajo pod svoje ustrezne tarifne številke;
b)
drugi deli, ki so uporabni samo ali pretežno s posebno vrsto strojev ali z več vrstami strojev, ki se uvrščajo pod isto tarifno številko (vključno s stroji, ki se uvrščajo pod tar. št. 8479 ali 8543), se uvrščajo skupaj s takimi stroji ali pod tar. št. 8409, 8431, 8448, 8466, 8473, 8503, 8522, 8529 ali 8538. Če se ti deli oziroma izdelki lahko uporabljajo z izdelki iz tar. št. 8517 in z izdelki iz tar. št. od 8525 do 8528, se uvrščajo pod tar. št. 8517;
c)
vsi drugi deli se uvrščajo pod eno izmed naslednjih tar. št. 8409, 8431, 8448, 8466, 8473, 8503, 8522, 8529 ali 8538 ali, če to ni mogoče, pod tar. št. 8485 ali 8548.
[…]
5.
Z izrazom ‚stroj‘ v teh opombah so mišljeni kateri koli stroj, naprava, postroj, oprema, aparat ali pripomoček, navedeni pod tarifnimi številkami Poglavja 84 ali 85.“
Spor o glavni stvari in vprašanji za predhodno odločanje
Inspecteur van de Douane je leta 2003 družbi X izdal štirinajst zavezujočih tarifnih informacij za optične sklopnike.
Kot izhaja iz spisa, so optični sklopniki polprevodniški elementi, namenjeni za galvansko ločitev. Galvanska ločitev je izolacija, ki preprečuje vsakršen neposredni pretok električnega toka med sosednjima elektronskima vezjema. Optični sklopnik omogoča izolacijo med oddajnim in sprejemnim vezjem, tako da najprej s pomočjo svetleče diode („light emitting diode“, v nadaljevanju: LED) električne signale oddajnega vezja pretvori v svetlobne signale in jih nato s pomočjo fotodetektorja (sestavljenega iz fotodiode ali fototranzistorja) pretvori nazaj v električne signale v sprejemnem vezju. Optični sklopnik poleg LED in fotodetektorja vedno vsebuje tudi plastični sloj, za katerega je značilen visok električni upor, prepušča pa svetlobne signale. Vstopni električni signali se tako prenašajo iz enega elektronskega vezja v drugo, ne da bi bili ti vezji med seboj električno povezani.
Določeni optični sklopniki, med katerimi so tudi tisti, ki jih prodaja družba X, vsebujejo tudi integrirano vezje, s pomočjo katerega so izhodni električni signali stabilizirani in ojačani.
Različni zgoraj opisani sestavni deli so vstavljeni v plastično ohišje.
Optične sklopnike se pogosto uporablja pri izdelavi številnih aparatov in instrumentov, zlasti komunikacijske opreme, računalniških orodij in industrijskih naprav.
V zavezujočih tarifnih informacijah družbi X je bilo enajst vrst optičnih sklopnikov uvrščenih pod tarifno podštevilko 85414090, eden pod tarifno podštevilko 85422960 in dva pod tarifno podštevilko 85422970 KN.
Inspecteur van de Douane je z odločbo z dne 17. novembra 2004 preklical navedene zavezujoče tarifne informacije, ker je ugotovil, da bi morali biti vsi sporni proizvodi uvrščeni pod tarifno podštevilko 85438995 KN. Po pritožbi družbe X je navedeno odločbo potrdil.
Rechtbank te Haarlem je s sodbo z dne 22. decembra 2005 zavrnilo tožbo, vloženo zoper to slednjo odločbo. Menilo je, da so optični sklopniki aparati s posebno funkcijo in jih je treba uvrstiti pod tarifno podštevilko 85438995 KN.
Ker je družba X menila, da se optični sklopniki v nobenem primeru ne uvrščajo pod tarifno številko 8543, je vložila zahtevo za varstvo zakonitosti na Hoge Raad der Nederlanden.
Hoge Raad der Nederlanden opozarja, da imajo optični sklopniki sestavne dele, navedene pod tarifno številko 8541 KN. Meni, da se postavlja vprašanje, ali je uvrstitev pod tarifno številko 8541 mogoča tudi, če ima optični sklopnik vezje, s pomočjo katerega se izhodni električni signali stabilizirajo in ojačajo.
V teh okoliščinah je Hoge Raad der Nederlanden prekinilo odločanje in Sodišču v predhodno odločanje predložilo ti vprašanji:
„1.
Ali je treba optično-električno vezje v plastičnem ohišju, ki poleg [LED], plastičnega sloja in fotodetektorja vsebuje tudi ojačevalno vezje in je namenjeno vgradnji, med drugim, v komunikacijsko opremo in računalniško orodje, potrošniško elektroniko in industrijske naprave, obravnavati kot električni stroj ali aparat v smislu tarifne številke 8543 KN?
2.
Če gre za del stroja: ali je treba pojem fotoobčutljivi polprevodniški elementi (vključno fotonapetostne celice, sestavljene v module ali plošče), naveden pod tarifno številko 8541 KN, razlagati tako, da obsega tudi optično-električno vezje, kot je opisano zgoraj, ali pa je treba tak proizvod zaradi obstoja ojačevalnega vezja obravnavati kot elektronsko integrirano vezje v smislu tarifne številke 8542 KN?“
Vprašanji za predhodno odločanje
Predložitveno sodišče z vprašanjema, ki ju je treba obravnavati skupaj, v bistvu sprašuje, ali se optični sklopnik, ki vsebuje ojačevalno vezje, uvršča pod tarifno številko 8541 KN kot fotoobčutljivi polprevodniški element, pod tarifno številko 8542 KN kot elektronsko integrirano vezje ali pod tarifno številko 8543 KN kot električni stroj ali aparat s posebno funkcijo.
Družba X meni, da morajo biti optični sklopniki, vključno s tistimi, ki vsebujejo ojačevalno vezje, uvrščeni pod tarifno številko 8541 KN. Komisija Evropskih skupnosti meni enako. Nizozemska vlada pa po drugi strani meni, da je treba optični sklopnik, ki poleg LED in fotodiod vsebuje tudi ojačevalno integrirano vezje, uvrstiti pod tarifno številko 8543 KN.
Opozoriti je treba, da je za zagotavljanje pravne varnosti in za lažji nadzor odločilno merilo za tarifno uvrstitev blaga na splošno treba poiskati v njegovih objektivnih značilnostih in lastnostih, kakor so opredeljene v besedilu tarifne številke KN in opombah k oddelkom ali poglavjem KN (sodbe z dne 18. decembra 1997 v zadevi Techex,
C-382/95, Recueil, str. I-7363
, točka 11; z dne v zadevi Medion in Canon Deutschland,
C-208/06 in C-209/06, ZOdl., str. I-7963
, točka 34, in z dne v zadevi Ecco Sko,
C-165/07, ZOdl., str. I-4037
, točka 27).
Tarifna številka 8541 KN se nanaša zlasti na fotoobčutljive polprevodniške elemente. Kot izhaja iz predložitvene odločbe in stališč, predloženih Sodišču, ni sporno, da so optični sklopniki taki elementi.
Nizozemska vlada je poleg tega v svojih pisnih stališčih navedla, da je treba optične sklopnike brez vgrajenih vezij uvrstiti pod tarifno številko 8541 KN. Meni, da uvrstitev pod navedeno tarifno številko ni več mogoča samo, če optični sklopnik vsebuje integrirano vezje. Navaja tudi, da optičnih sklopnikov z integriranim vezjem, ki stabilizirajo in ojačajo izhodne električne signale, ni mogoče šteti zgolj za fotoobčutljive polprevodniške elemente.
V zvezi s tem je treba opozoriti, da se tarifna uvrstitev optičnih sklopnikov ne more spreminjati na podlagi obstoja ali neobstoja ojačevalnega integriranega vezja. Ni namreč sporno, da je vgraditev takega vezja v optične sklopnike zelo razširjena tehnika, ki je namenjena le zagotavljanju dobrega prenosa signalov. Obstoj navedenega vezja zato bistveno ne spreminja značilnosti in lastnosti optičnega sklopnika kot fotoobčutljivega polprevodniškega elementa.
Iz gornjih ugotovitev izhaja, da se optični sklopniki uvrščajo pod številko 8541 KN, tudi če vsebujejo ojačevalno vezje.
Poleg tega, ker ni sporno, da so optični sklopniki fotoobčutljivi polprevodniški elementi, se zdi njihova uvrstitev pod tarifno številko 8541 KN glede na njihove značilnosti, povzete v točki 8 te sodbe, bolj specifična in ustreznejša kot uvrstitev pod tarifno številko 8542 KN.
Nazadnje, v nasprotju s trditvami nizozemske vlade, optični sklopniki, ne glede na njihovo sestavo, ne morejo biti uvrščeni pod tarifno številko 8543 KN.
Ta tarifna številka se namreč uporabi le, če ni mogoče uporabiti drugih tarifnih številk poglavja 85 KN. Vendar pa iz točke 24 te sodbe izhaja, da se optični sklopniki uvrščajo pod številko 8541 KN, tudi če vsebujejo ojačevalno vezje.
Optične sklopnike bi bilo mogoče uvrstiti pod tarifno številko 8543 KN samo, če bi imeli posebno funkcijo. Opozoriti pa je treba, da jih je treba šteti za dele strojev ne pa za „električne stroje in aparate s posebno funkcijo“ v smislu tarifne številke 8543 KN. Kot je izpostavilo predložitveno sodišče in poudarila družba X, optičnih sklopnikov kot takih namreč ni mogoče koristno uporabljati neodvisno od električnega aparata, za katerega so namenjeni.
Poleg tega iz opombe 2(a) k oddelku XVI KN izhaja, da se deli strojev, ki so izdelki iz katere koli tarifne številke poglavja 84 ali 85, kot v obravnavanem primeru tarifna številka 8541, uvrščajo pod svoje ustrezne številke, ne glede na stroj, za katerega so namenjeni. Res je, da opomba 2(b) istega oddelka določa, da če so deli strojev izključno ali v glavnem namenjeni strojem pod isto tarifno številko, se ti deli uvrščajo pod isto tarifno številko kot ti stroji. Vendar je treba ugotoviti, da tega zadnjega pravila ni mogoče uporabiti za optične sklopnike, ker so ti namenjeni številnim vrstam strojev in aparatov in ne le vrsti strojev in aparatov iz tarifne številke 8543 KN („električni stroji in aparati s posebnimi funkcijami, ki niso navedeni in ne zajeti na drugem mestu v tem poglavju“).
Glede na vse ugotovitve je treba na vprašanji za predhodno odločanje odgovoriti, da je treba KN razlagati tako, da se optični sklopnik uvršča pod njeno tarifno številko 8541, ne glede na to, ali vsebuje ojačevalno vezje ali ne.
Stroški
Ker je ta postopek za stranke v postopku v glavni stvari ena od stopenj v postopku pred predložitvenim sodiščem, to odloči o stroških. Stroški, priglašeni za predložitev stališč Sodišču, ki niso stroški omenjenih strank, se ne povrnejo.

Iz teh razlogov je Sodišče (peti senat) razsodilo:

Kombinirano nomenklaturo v prilogi I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi, kot je bila spremenjena z Uredbo Komisije (ES) št. 1832/2002 z dne je treba razlagati tako, da se optični sklopnik uvršča pod njeno tarifno številko 8541, ne glede na to, ali vsebuje ojačevalno vezje ali ne.

Podpisi
(
*1
)	Jezik postopka: nizozemščina.